open-index/open-wikipedia-markdown huggingface dataset:
MedHum

**Medisinstudentenes humanitæraksjon** (*MedHum*) er en av Norges største humanitære studentorganisasjoner, som hvert partallsår arrangerer en aksjon for innsamling av penger til humanitære prosjekter i lav- og mellominntektsland.

## Historie
MedHum ble dannet i 1991 under navnet *Helse Uten Grenser* (HUG), etter initiativ fra John-Arne Røttingen overfor landsmøtet i Norsk medisinstudentforening (Nmf).

Den første aksjonen (i 1991) ble arrangert i de norske universitetsbyene Bergen, Oslo, Trondheim og Tromsø og blant en rekke utenlandsstudenter i Tyskland. Den gikk til inntekt for palestinske mor-barn klinikker, i regi av Norsk Folkehjelp. Per Helge Måseide og Trond Vartdal, som var sentrale i å drive fram den første aksjonen, møtte den mangeårige presidenten i palestinsk Røde Halvmåne, dr. Fathi Arafat.

Til tross for at aksjonen erklærte seg partipolitisk nøytral, ble den første aksjonen kritisert for å være både politisk høyre- og venstrevridd (av hhv. studenter fra Bergen og Palestinakomiteen). Etter en intens og omfattende PR-kampanje ble aksjonen likevel gjennomført med stor oppslutning.

## Aksjoner

MedHum 2020 jobber sammen med Redd Barna for å bidra til bedre seksuell og reproduktiv helse og rettigheter (SRHR) for unge mennesker i Malawi. Målet er å redusere sykdom og dødelighet hos mor og barn ved å forebygge tenåringsgraviditet, og samtidig sikre støtte og helsehjelp for tenåringsmødre og deres barn. Nasjonal leder er David Teigen fra Universitetet i Bergen.

### Tidligere aksjoner
Medisinstudentenes humanitæraksjon blir i 2020 arrangert for 16. gang, og gjennom alle aksjonene har studentene klart å samle inn over 22 millioner kroner til primærhelse og forebyggende medisin i ulike deler av verden. Medisinstudentenes humanitæraksjon har tidligere samlet inn midler til følgende organisasjoner og formål:

## Eksterne lenker
* 
*
Ato Boldon

**Ato Jabari Boldon** (født 30. desember 1973) er en tidligere sprinter fra Trinidad og Tobago.

Han ble verdensmester på 200 m i VM i friidrett 1997 i Athen og er fire ganger olympisk medaljevinner. Frankie Fredericks fra Namibia og Carl Lewis fra USA har også vunnet like mange individuelle olympiske sprintmedaljer. Boldon var per 2008 ekspertkommentator på CBS og NBC sine friidrettssendinger, og var trener for Saudi Arabias nasjonale sprintlag.

**Karriere**:
* Olympiske leker:
** Sommer-OL 2000 i Sydney: 100 m – sølv
** Sommer-OL 2000 i Sydney: 200 m – bronse
** Sommer-OL 1996 i Atlanta: 100 m – bronse
** Sommer-OL 1996 i Atlanta: 200 m – bronse
* VM i friidrett:
** VM i friidrett 2001: 100 m – bronse
** VM i friidrett 2001: 4x100 m stafett – sølv
** VM i friidrett 1997: 200 m – gull
** VM i friidrett 1995: 100 m – bronse

## Referanser


## Eksterne lenker
* 
* Ato Boldons offisielle hjemmeside
Limerick (poesi)

En **limerick** er et kort, spøkefullt dikt som består av fem linjer med en bestemt rytme og metrikk, og enderim etter mønsteret *aabba*.

## Form
En limerick skal være på fem linjer hvor første, andre og femte linje har samme enderim og består av tre verseføtter. Tredje og fjerde er kortere med to verseføtter, og de deler enderim. Tradisjonelt skal første linje omtale en person og et stedsnavn, med stedsnavnet sist i linjen.  Det er ofte overraskende rim og ordspill i en limerick, og innholdet og poenget er humoristisk og iblant grovt.

### Eksempel på norsk
Et eksempel på norsk kan være vinnerlimericken i en konkurranse der en tilleggsregel var at diktet måtte inkludere navnet på et vaskemiddel som het Unik:
:*Ei arbeidssky kone frå Vetti,*
:*Ho laga kun mat utan fett i.*
::*Men ho flytta til Vik*
::*Og oppdaga Unik;*
:*No lagar ho tilmed [[spaghetti]].*
Et annet :
:*Han ønsket en fremtid i media*
:*men sjansene, si meg hvor ble de av?*
::*Det ble slett ikke lett*
::*så han fikk rett og slett*
:*debutere på Norsk [[Wikipedia]]!*

### Eksempler på engelsk
En amerikansk limerick fra 1910 av Dixon Lanier Merritt er velkjent:
:*A wonderful bird is the [[pelikan|pelican]],*
:*his bill will hold more than his belican.*
::*He can take in his beak*
::*enough food for a week*
:*but I'm damned if I know how the helican!*

Og fra en anonym samling:
:*There was a young lady from Ryde*
:*who ate some green apples and died.*
::*The apples fermented*
::*inside the lamented,*
:*and made cider inside her inside.*

:*There once was a person from [[Lyme Regis|Lyme]]*
:*who married three wives at a time.*
::*When asked, «Why a third?»*
::*He replied, «One's absurd,*
:*and [[bigami|bigamy]], sir, is a crime!»*

## Historikk
Limerickformen har vært i bruk på engelsk i flere hundre år. Betegnelsen «limerick» er først dokumentert i England i 1898 (*New English Dictionary*) og i USA i 1902, og den sannsynlige sammenhengen med den irske byen Limerick er uklar. Formen ble særlig populær gjennom Edward Lears barnebok *A Book of Nonsense* («en nonsensbok») fra 1846, som nettopp inneholdt skjemtevers med absurd humor.

For mange nordmenn er limericker synonymt med mangeårig sportskommentator Jon Herwig Carlsen. Han leste stadig opp limericker på sendingene på NRK. Limerickene var ofte skrevet og sendt inn av Per «Nordigarden» Nørgaard Sørensen. Et eksempel fra OL i Vancouver 2010:
::*Det ble nok et stafettgull i år.*
::*Gutta klarte det ikke i går,*
:::*men et stort øyeblikk*
:::*den gang jentene gikk*
:*inn til noe som knapt annet slår!!*

## Referanser


## Eksterne lenker
* Limerick; fra Bibliotekarstudentens nettleksikon om litteratur og medier (pdf-fil)
Bruvoll fengsel

**Bruvoll fengsel** var et forhenværende fengsel, før en avdeling av Hedmark fengsel, som ligger på Haug i Nord-Odal, en kilometer nord for Bruvoll. Fengslet ble opprettet av Stortinget i 2006. Fengselsplassene er midlertidige og ble etablert som et ledd i arbeidet med å redusere soningskøen i Norge. Etter Stortingets vedtak skulle fengslet være i drift ut 2009, men har blitt permanent. Fengslet ble en del av Hedmark fengsel i 2010.

Tomten er inngjerdet, og er på 46&nbsp;200&nbsp;m². Bygningsmassen er på totalt 4900&nbsp;m². Det var i fengselet 70 soningsplasser av typen «lavere sikkerhetsnivå», som i realiteten betyr åpen soning. Fengslet hadde 40 ansatte.

De innsatte hadde ulike tilbud. Blant annet en dugnadsgjeng som består av innsatte og ansatte og som tilbyr vedlikeholdstjenester til lokale lag, foreninger og kommunale virksomheter.

Området ble først opparbeidet av Statsbygg som Bruvoll leir for Sivilforsvaret, senere ble det øvingssenter for Politihøgskolen, og ble i 2006 bygget om til fengsel. 

Fengslet er nå nedlagt å står for tiden tomt. 

## Eksterne lenker

* Kriminalomsorgens presentasjon av Bruvoll fengsel
Cape Denison

**Cape Denison** er et steinete nes i bunnen av Samveldebukten i Antarktis. Neset ble, som resten av bukten, oppdaget av Douglas Mawson i 1912. Den australasiatiske antarktisekspedisjonen (1911–1914) under ledelse av Mawson hadde sin hovedleir på neset. Navnet ble gitt for å hedre Hugh Denison fra Sydney som var en av bidragsyterne til ekspedisjonen.

Cape Denison ble i 2004 utnevnt til et spesielt forvaltningsområde i Antarktis og står på listen over historiske steder og kulturminner i Antarktis.

## Eksterne lenker
* Management Plan for Cape Denison Antarktistraktatens sekretariat
Gaven (TV-program)

***Gaven*** er en norsk reality-serie for barn som gikk på NRK Super fra 2007 til 2009. En spesialtrent gruppe bestående av Jonas, Ingrid og Mariama har fått i oppdrag å hjelpe norske barn med å overraske en venn som virkelig fortjener det.

## Referanser


## Eksterne lenker
* ''Gaven'' i NRK Supers nett-TV
Nittedal Idrettslag

**Nittedal Idrettslag** (stiftet i 1916) er et idrettslag fra Nittedal i Akershus. Klubben har i dag grupper for idrettene fotball, friidrett, langrenn, tennis, innebandy og allidrett/rekruttering. Det er stor aktivitet, og mange aktive i gruppene. Et flott skianlegg, tennisanlegg med utendørs og innendørs baner, et fotballanlegg med kunstgress for alle aldersgrupper, og ikke minst en ny friidrettsbane som ble ferdigstilt våren 2013. Klubben har i dag drøyt 1500 medlemmer.

## Kjente utøvere
* Langrennsløperen Odd Martinsen, også kjent som *Stafett-Martin*.
* Langrennsløperen Bente Skari, olympisk mester og flere ganger verdensmester.
* Spydkasteren Terje Thorslund, bronsemedalje i spydkast i EM i 1974 i Roma.

## Eksterne lenker
* 
* Nittedal Ski
* Nittedal Tennis
* Nittedal Friidrett
* Nittedal Fotball
* Nittedal Innebandy
Dagur og vika

***Dagur og vika*** (norsk oversettelse «Dag og uke») er et færøysk nyhets- og aktualitetsprogram som har vært kringkastet på allmennkringkasteren Sjónvarp Føroya siden 1984. Siden 1. januar 2005 er Sjónvarp Føroya en del av mediehuset Kringvarp Føroya. *Dagur og vika* sendes i syvtiden om kvelden, lokal tid, hver mandag, tirsdag, torsdag og fredag. Det har hendt at programmet har kommet med ekstrasendinger. Programmets varighet er som regel rundt 20 minutter.

## Eksterne lenker
* 
*
Thefakesoundofprogress

***Thefakesoundofprogress*** er debutalbumet til Lostprophets, utgitt i 2000. Albumet fikk blandet kritikk. Den første singelen var «Shinobi vs. Dragon Ninja» og den andre var «The Fake Sound of Progress». Mange av disse sangene er remixer fra EP-en *[[The Fake Sound of Progress (album)|The Fake Sound of Progress]]* som ble gitt ut i 1999. «Kobrakai» og «The Lesson» var sanger innspilt etter EP-utgivelsen.

## Sporliste
# «Shinobi Vs Dragon Ninja»
# «The Fake Sound of Progress»
# «Five Is a Four Letter Word»
# «...And She Told Me to Leave»
# «Kobrakai»
# «The Handsome Life of Swing»
# «A Thousand Apologies»
# «Still Laughing»
# «For Sure»
# «Awkward»
# «Ode to Summer»
# «The Lesson»
# «Directions»

## Singler fra albumet
*#*[[Shinobi Vs Dragon Ninja]] (2000)
*#*The Fake Sound of Progress (2001)

## Eksterne lenker
*
Fløytdammen

**Fløytdammen** var en kommunal barnevennlig badeplass i Trøftåa på Rovelstad i Nord-Odal. Selve dammen demmer opp et lite vann som ligger som en liten lomme i skogområdet. Ved Fløytdammen var det både sandstrand og vannsklie.

Norges vassdrags- og energidirektorat regulerte vannstanden i Trøftåa for en del år tilbake, noe som resulterte i at badeplassen ble mer eller mindre ødelagt. Badeplassen har siden forfalt.

Vannkvaliteten er fremdeles bra.
Gjeddevasskoiene leirsted

**Gjeddevasskoiene leirsted** ligger midt mellom Bruvoll og Trøftskogen i Nord-Odal kommune, og er kommunens leirskole- og ekskursjonssted for skoleverket, men leies også ut til private. 

Stedet består av hovedhytte og 2 sovehytter med ca. 30 sengeplasser. Stedet ligger helt inntil Gjeddevannet. Diverse undervisningsutstyr er oppbevart i skap i hovedhytta. Kjøkkenet har utstyr til 40 personer. En igjengrodd natursti går rundt i terrenget fra hyttene.

## Kilder
*Nord-Odal kommune: Gjeddevasskoiene leirsted
Trautgruva

**Trautgruva** ligger i Nord-Odal, og er den største gruva som har vært i drift i kommunen. Den er 100 meter lang og 10–20 meter bred.

I perioden 1770 til 1830 ble det utvunnet jernmalm som ble fraktet til Odals Verk i Sør-Odal. For å få ut malmen i Trautgruva ble det først brukt fyrsetting og senere også bergkrutt. Ved fyrsetting ble setteved stilt opp mot veggen der det skulle brytes malm. Når setteveden brant ble fjellet varmt og sprakk, slik at malmen kunne brytes og heises opp av gruva.

## Vannkunsten

Det som var spesielt med Trautgruva var det mekaniske lensesystemet – en såkalt vannkunst – som pumpet vann ut av gruva. Vannkunsten ble også kalt vasskonsta eller bare konsta på odøling.

Kunsten besto av et vannhjul, som var 8 meter i diameter, og et 800 meter langt stangfelt i tillegg til selve pumpeinnretningen.

I begynnelsen ble vann heist opp, men etterhvert ble tilsiget for stort. Det var da en måtte bygge den avanserte vannkunsten, for å lense gruva. Vannhjulet som drev pumpeverket måtte legges 800 meter fra gruva. Kraften fra hjulet ble overført denne lange veien til pumpene via et stangfelt. Stolpene i stangfeltet var støttet opp av steinfundamenter og hadde en bevegelig horisontal stokk oppå. 
 
På hver side av disse var det sammenkoblede trestenger som var forbundet med vannhjulets veivaksel slik at trestangen på den ene siden gikk framover når den andre gikk bakover. Ved gruva ble stangfeltet vendt 90 grader ned i sjakten, der det drev en rekke stempelpumper som var laget av tre.

Stangfeltet er et av de lengste som er kjent i Norge.

Malmen ble fraktet med hest og slede på vinterstid til Odals Verk. Ruta gikk på isen over Råsen og Storsjøen, en tur på to døgn. En malmlast veide omtrent 600 kilogram.

## I dag

Restene av anlegget er godt bevart og kan ses ved å følge skiltet tursti. Nord-Odal kommune har rester av anlegget og en modell av vannkunsten i sin lokalsamling.

## Kilder
* Nordre Odalen Kulturminnelag
Mary Decker

**Mary Decker** (født **Mary Teresa Decker** 4. august 1958) er en tidligere amerikansk friidrettsutøver, som har syv nasjonale rekorder i friidrett.

* **Karriere**:
** I 1974 hadde hun verdensrekordene både på 800 meter og 1000 meter (hhv. 2.01,8 og 2.26,7.)
** I 1982 satte hun seks verdensrekorder på distanser fra en engelsk mil til 10,000 meter
** VM i 1983 i Helsingfors: gull på både 1500 meter og 3000&nbsp;meter

I 1996 ble hun målt med et for høyt nivå av testosteron, som en følge av dette ble hun senere utestengt i to år.

## Referanser


## Eksterne lenker
* 
* USA Track and Field Hall of Fame - Mary Slaney
Grit Breuer

**Grit Breuer** (født 1972 i  Röbel/Müritz i DDR) er en tysk tidligere friidrettsutøver, som hovedsakelig konkurrerte på 400 meter. Frem til den tyske sammenslåingen i 1990 representerte hun DDR.
I 1992 ble hun, sammen med lagvenninnen Katrin Krabbe, utestengt i to år for bruk av clenbuterol.

## Meritter

## Referanser


## Eksterne lenker
* 
* East Germany's Doping Legacy Returns
Skipskanal

En **skipskanal** er en kanal som er spesielt konstruert for å kunne ta havgående skip.

Skip som er i stand til å navigere store områder med åpent vann har typisk mer dypgang, og mer høyde over vannet enn fartøyer beregnet for innlandsfart. En skipskanal tilbyr derfor vanligvis dypere vann og høyere broklaringer enn en lekterkanal, som er beregnet på å frakte lektere og andre fartøyer som er spesielt designet for elver og/eller kanaler.

Skipskanaler kan være spesielt konstruert fra starten for å romme skip, eller de kan være utvidede lekterkanaler eller kanaliserte elver. Det er ingen spesifikke minimumsdimensjoner for skipskanaler, og størrelsen er i stor grad bestemt av størrelsen på de skip som var i bruk i det aktuelle området på den tid kanalen ble bygget eller utvidet.

Skipskanaler kan bli bygget av mange forskjellige grunner, så som: 
# Å forkorte en transportrute og unngå lange omveier. 
# Å lage en farbar skipslei mellom to innsjøer. 
# Å gi innlandsbyer en direkte tilgang til havet. 
# Å gi et økonomisk attraktiv alternativ transportvei.

## Notable skipskanaler

## Referanser




## Eksterne lenker
*
Rana kommunestyre 2007–2011

**Rana kommunestyre 2007–2011** er en oversikt over representanter og vararepresentanter i Rana, og medlemmer av kommunale utvalg, kommunestyre etter kommunevalget 2007.

## Kommunestyrevalget 2007

Med 29,2 % av stemmene var dette det dårligste valgresultatet for Det norske Arbeiderparti siden kommunereformen i 1964. For første gang i Ranas historie hadde partiet heller ikke lenger flertall sammen med Sosialistisk Venstreparti.

Gjennom et samarbeid mellom Det norske Arbeiderparti, Sosialistisk Venstreparti og Senterpartiet, ble Geir Waage (Det norske Arbeiderparti) ordfører, mens Liv Hauknes (Sosialistisk Venstreparti) fortsatte som varaordfører.

Samarbeidet slo sprekker den 9. februar 2011 i forbindelse med behandlingen av en korrupsjonsanklage mot rådmannen i kommunen. Det norske Arbeiderparti og Sosialistisk Venstreparti fortsatte etter dette å styre i et mindretallsbystyre som regjerte fra sak til sak.

### [[Det norske Arbeiderparti]] (11 representanter)

### [[Sosialistisk Venstreparti]] (7 representanter)

### [[Fremskrittspartiet]] (7 representanter)

### [[Miljøliste Rana]] (4 representanter)

### [[Høyre]] (3 representanter)

### [[Senterpartiet]] (2 representanter)

### [[Venstre]] (1 representant)

### [[Rødt (norsk parti)|Rødt]] (1 representant)

### [[Kristelig Folkeparti]] (1 representant)

## Referanser
Heike Drechsler

**Heike Gabriela Drechsler** (født **Daute**, 16. desember 1964 i Gera, tidligere Øst-Tyskland) er en tidligere friidrettsutøver som konkurrerte for både Øst-Tyskland og Tyskland. Hun er en av de mest suksessfulle kvinnelige lengdehoppere i historien, og hevdet seg også på 100 meter og 200 meter.

Drechsler er den eneste kvinnen som har vunnet to olympiske gullmedaljer i lengdehopp (1992 og 2000), i tillegg har hun to VM-gull i lengde (1983 og 1993).

I 1986 tangerte hun Marita Kochs verdensrekord på 200 meter ved to anledninger, og satte verdensrekord i lengde, som hun tangerte samme år.

Gjennom karrieren hoppet hun syv meter eller lengre over 400 ganger, flere enn noen annen kvinnelig utøver.

## Referanser


## Eksterne lenker
* 
* 
* 
*  Heike Drechsler sin webside (Arkivert versjon)
Transportfly

**Transportfly** er et fly som er konstruert for og brukes til frakt av gods i stedet for passasjerer. Dette gjør at et transportfly ofte lett kan identifiseres, moderne store transportfly har ofte en skrogform som gjør det velegnet til å ta ombord store enheter. 

Fly er blitt benyttet for å frakte luftpost siden 1911 og allerede i 1920-årene ble det bygget fly spesielt tilpasset for transport av frakt. Det første «virkelige» transportfly var det tyske Arado Ar 232 som ble benyttet under andre verdenskrig.
Addisons sykdom

**Addisons sykdom** er binyrebarksvikt. Den første som beskrev denne sykdommen var Thomas Addison i 1855. Den gangen var årsaken til sykdommen ofte tuberkulose, der infeksjonen ødela binyrebarken. Skader og infeksjoner som ødelegger binyrene kan også forårsake sykdommen. ACTH (adrenocorticotrofiskhormon) dannes i hypofysen og stimulerer kortisonproduksjonen i binyrene. Ved hypofysesvikt blir det dannet for lite kortison og sykdommen oppstår. 

## Symptomer
Pasientene blir svært slappe, får rikelig vannlatning, kan bli dehydrerte og får lavt blodtrykk.
Det kan sees brunfargede områder på hud og slimhinner. Blodprøver vil vise lavt nivå av natrium og høyt nivå av kalium.

Det var ingen behandling for Addisons sykdom frem til 1930-årene, og pasientene døde etter kort tid. En begynte behandlingen med ekstrakt fra binyrer, og senere med syntetiske binyrehormoner. Tilførsel av kortison eller kortisonlignende preparater gir rask bedring.

Ved mange andre sykdommer kan behandling med kortisonlignende preparater være effektiv. Ved slik ytre tilførsel dempes produksjonen av kortison i binyrene, og det tar tid å få opp produksjonen igjen om tilførselen av preparatet slutter. Pasienter som plutselig avslutter slik behandling kan derfor få en Addison-krise.

## Referanser
Midge Ure

**Midge Ure**, egentlig **James Ure**, (født 1953) er en skotsk gitarist, vokalist, keyboardist og låtskriver. Han var blant annet vokalist i gruppen Ultravox. Kunstnernavnet Midge er fornavnet Jim fonetisk baklengs.

I 1984 skrev han sammen med Bob Geldof hiten «Do They Know It's Christmas?» som ble kjent gjennom Band Aid og den senere konserten Live Aid som begge hadde til hensikt å samle penger og gi internasjonal oppmerksomhet på sultkatastrofen i Etiopia. Ure skrev musikken, sto for korarrangementene til sangen og produserte denne.

Midge Ure har som produsent også arbeidet for blant andre Steve Harley og new wave-gruppen STRASSE.

I forbindelse med det såkalte G8-møtet i juli 2005 i Skottland arrangerte han sammen med Geldof en serie konserter med navnet Live 8. Hensikten var å rette G8-møtets oppmerksomhet mot nøden på det afrikanske kontinent og kreve at de rike landene slettet u-landenes gjeld til den rike verden, øke og forbedre bistanden og fremforhandle mer «rettferdige» regler for internasjonal handel for å gjøre slutt på sult og fattigdom i den tredje verden.

I 2005 ble Ure tildelt Officer of the Order of the British Empire for sin innsats både innen musikk og sitt sosiale engasjement.

Han er blitt tildelt en rekke æresdoktorater ved universiteter i Skottland, blant annet ved University of Edinburgh i 2006 for sine bidrag til skotsk kultur og veldedig arbeid. Han er også ambassadør for Redd Barna og har en rekke utenlandsbesøk i den anledning.

## Se også
* Band Aid
* Live Aid
* Live 8

## Referanser


## Eksterne lenker
* 
* 
*
Rason

**Rason** (*Rasŏn T'ŭkpyŏlsi*; Rason spesialby) er en by i Nord-Korea, som siden 2011 har hatt status som spesialby, sammen med Nampo. Fram til 2011 var byen direktestyrt av nordkoreanske myndigheter, med samme status som landets hovedstad, Pyongyang.

Byen grenser til Jilinprovinsen i Kina og Primorskij kraj i Russland. Fra 1993 til 2004 var byen skilt ut fra provinsen Nord-Hamgyong som en direkte styrt by (*Chikhalsi*) under navnet «Rajin-Sŏnbong», forkortet til «Rasŏn» i 2000. Fra 2004 er byen igjen en del av provinsen Nord-Hamyong.

I Sør-Korea uttales første bokstav «R» som «N», og noen kilder viser til byen som **Najin**.

Rasŏn er inndelt i to mindre enheter, ett distrikt (guyŏk/gu) og ett fylke (kun):
* Rajin-guyŏk (라진구역; 羅津區域)
* Sŏnbong-kun (선봉군; 先鋒郡)

## Se også
* Rajin-Sonbong spesielle økonomiske sone
* Nord-Koreas administrative enheter

## Referanser


## Eksterne lenker
* Administrative regions map – World Food Programme
* Detaljert kart (koreansk)
Cortina (band)

**Cortina** er en norsk musikkgruppe startet i 2001. Bandets medlemmer kommer fra Haugesund, og to av dem er bosatt i Oslo hvor bandet har sin base. Bandet ga ut sitt første album *Been a Long time* på MajorStudio AS i 2007. Senere i 2007 ble Cortinas vokalist Paul Hansen headhuntet av bandet Vamp hvor han også fungerte som vokalist fram til 2014.

## Medlemmer
* Paul Hansen: vokalist, gitar, munnspill
* Henning Hansen: kontrabass
* Torleiv Fossum: gitar, steelgitar
* Vegard Fossum: trommer

## Diskografi
### Album
**Been a Long Time* (2007)
# «Been a Long Time»
# «Falling Star»
# «Here i Stand»
# «Lift Me Up»
# «This Is How i Feel»
# «Don't Leave Me»
# «Ready to Go»
# «Smile Johnny»
# «Western Breeze»
# «In the Rain»
# «Lord»
**Sound of a New Day* (2011)
# «Sound of a New Day»
# «Last Night»
# «Song for You»
# «Best Days»
# «Life Is Slow»
# «The Dude Abides»
# «I'll Wait»
# «A Thousand Years»
# «Do You Wanna Dance»
# «Take Me Away»
# «This Train»

## Eksterne lenker
* Hjemmeside
Østbygda skole

**Østbygda skole** er en av de fire skolene i Rakkestad i Østfold. Skolen ligger nesten på grensen til Degernes og Marker. Det er felles rektor på Østbygda og Kirkeng skoler.
Bhakti

**Bhakti** (sanskrit &#2349;&#2325;&#2381;&#2340;&#2367;, egentlig *hengivelse*) er et begrep innenfor hinduismen som betegner «et personlig gudsforhold preget av kjærlig hengivenhet fra tilbederens side». Dette er en retning innen hinduismen «som er radikalt forskjellig fra ortodoks yoga og offerritualisme». Det fleste bhaktiretningene deler imidlertid yogatradisjonens frelsesmål moksha, frigjøring fra gjenfødelse.

Bhaktiretningen utviklet seg fra 400-tallet, og var særlig rettet mot gudene Vishnu og Shiva. Det kommer til uttrykk i diktverket *[[Bhagavadgita]]* (muligens 200 f.Kr.), hvor det framstilles som den høyeste frelsesveien. I verket *[[Bhagavata-Purana]]* (ca. år 900) uttrykkes bhakti presist og gjennomarbeidet. Sentrale begrep innenfor bhaktiteologien er: *prema* («uselvisk kjærlighet») *prapatti* («tilflukt» eller «underkastelse» under Gud) og *prasad* («nåde»).

«Forskjellige guder er gjenstand for bhakti, og tilbederens holdning kan være som en bror (til Rama), en mor (til barnet Krishna), et barn (til Kali), eller en hustru (til Krishna). Identifikasjon med Radha, Krishnas elskede, har vært særlig viktig […] som et bilde på sjelens lengsel mot gud.»

## Referanser
Dewoitine D.520

**Dewoitine D.520** var et fransk jagerfly som ble satt i tjeneste i begynnelsen av 1940 kort etter utbruddet av andre verdenskrig. I motsetning til Morane-Saulnier M.S.406 som på den tiden var Armée de l'airs standard kampfly, var Dewoitine D.520s egenskaper gode nok til å tilnærmet bringe det på linje med Messerschmitt Bf 109. På grunn av forsinkelser i produksjonen var det bare et begrenset antall tilgjengelig av flyet da Frankrike ble invadert i mai 1940.

## Spesifikasjoner

## Litteratur
* Belcarz, Bartłomiej. *Dewoitine D 520*. Sandomierz, Poland/Redbourn, UK: Mushroom Model Publications, 2005. .

## Eksterne lenker
* Wings Palette-fargelegging
Paul Hansen

**Paul Hansen** (født 14. september 1980) er en norsk musiker fra Haugesund. Han er vokalist i bandet Blest og var tidligere vokalist i Vamp.

I 2001 flyttet han til Oslo hvor han startet bandet Cortina sammen med broren Henning Hansen og Torleiv Fossum. I bandet er han vokalist, gitarist og låtskriver. I desember 2007 ble han presentert som den nye vokalisten og assosiert medlem av Vamp og deltok på plateinnspilling og konserter fram til 2014. Sammen med Torbjørn Økland og Calle Apeland fra Vamp startet han deretter bandet Blest i 2015. Som soloartist ga Hansen ut singelen *The other side* september 2014.

Høsten 2014 deltok han i tv-programmet *[[Stjernekamp]]*s tredje sesong som ble sendt på NRK1 og ble nummer 5.
## Diskografi
* *The Other Side* (2014)
### Vamp
* *[[St. Mandag]]* (2008)
* *[[I full symfoni II &ndash; Med Kringkastingsorkesteret]]* (2010)
* *[[Liten fuggel]]* (2012)
* *[[To me alt]]* (2013)
### Cortina
* *[[Been a Long Time]]* (2007)
* *[[Sound of a New Day]]* (2011)
;Singler
* *Don't Leave Me* (2007)
* *Been a Long Time* (2007)
* *Take Me Away* (2011)
* *Sound of a New Day* (2011)
### [[Blest]]
;Album
**[[Blest (album)|Blest]]* (2017)
;Singler
**I dine sko* (2016)
**Bare du* (2016)
**Oslo ein sommarkveld* (2017)

### Deltar på
* P:O:D: *[[Crossing Over (album)|Crossing Over]]* (2007)
* The Black Soul Circus: *[[The Black Soul Circus (album)|The Black Soul Circus]]* (2011)
* Kreftomsorg Rogaland: *[[Kreftomsorg Rogaland 8]]* (2015)

## Referanser




## Eksterne lenker
*
Start Something

***Start Something*** er det andre studioalbumet fra Lostprophets, utgitt i 2004. Dette er bandets mest kritikerroste album, og «Last Train Home» er den mest kjente sangen fra Lostprophets.

Albumet ble produsert av Eric Valentine som også har produsert album for Queens of the Stone Age, Good Charlotte og Neon Knights. Lostprophet anså *[[thefakesoundofprogress]]* for å være en demo, og at *Start Something* var bandets egentlige debutalbum. 

På slutten av februar 2004 nådde albumet 33.-plass på Billboard 200 i USA, og den kom på 4 plass i Storbritannia. Fem singler ble gitt ut fra albumet: «Last Train Home», «Burn Burn», «Wake Up (Make a Move)», «Last Summer» og «Goodbye Tonight». De første fire kom på Topp 20 i Storbritannia, mens «Last Train Home» gikk inn på Topp 10-listen. «Burn Burn» kom også på den australske topp 50-listen.

«Lucky You» var med i filmen *[[Spider-Man 2]]*. «Last Train Home» var med i videospillet *[[NFL Street]]* nesten to måneder før *Start Something* ble gitt ut. «To Hell We Ride» var med i spillet *[[Need for Speed|Need for Speed Underground]]*, men på spillet ble sangen kalt «Ride». «Burn Burn» var med i spillet *[[FIFA (videospillserie)|FIFA Football 2004]]*. Mannen på coveret er Ian Watkins. «I Don't Know» ble gitt ut på singel i USA.

## Sporliste
#«We Still Kill the Old Way» – 4:20
#«To Hell We Ride» – 3:40
#«Last Train Home» – 4:35
#«Wake Up (Make a Move)» – 3:56
#«Burn Burn» – 3:36
#«I Don't Know» – 3:57
#«Hello Again» – 4:56
#«Goodbye Tonight» – 3:54
#«Start Something» – 3:26
#«A Million Miles» – 4:32
#«Last Summer» – 4:07
#«We Are Godzilla, You Are Japan» – 4:05
#«Sway» – 10:32
#«Lucky You» – 4:33
#«Like a Fire» – 4:02

## Listeplasseringer
### Album

### Singler

## Referanser


## Eksterne lenker
* 
* MTV nyhetsartikkel
Kurt Student

**Kurt Arthur Benno Student ** (født 12. mai 1890 i Birkholz i Det tyske keiserriket, død 1. juli 1978 i Lemgo) var en tysk offiser og general i Luftwaffe som kjempet under første verdenskrig som jagerflypilot og som kommandant for tyske fallskjermtropper under andre verdenskrig. Han ble dømt for krigsforbrytelser etter andre verdenskrig.

Student ble en av de store innovatorer med hensyn til bruken av fallskjermstyrker, som han begynte å organisere i 1937. Det var hans fallskjermstropper – den 7. fallskjermsdivisjon, som ble anvendt i 1940 i Norge, Belgia og i Nederland, der han selv ble alvorlig såret, og hans tropper spilte en avgjørende rolle i invasjonen av Kreta, men tapene her var så store (4000 mann) at Adolf Hitler ble skremt fra å bruke luftlandsetting i større skala deretter. 

Han ble tatt av britiske tropper i april 1945. I 1947 ble han dømt til fem års fengsel for krigsforbrytelser, men ble løslatt i 1948 av medisinske grunner.

## Referanser
Fort Eben-Emael

**Eben-Emael** er et belgisk fort som ligger mellom Liège og Maastricht, nær Albertkanalen. Fortets oppdrag var å overvåke den belgisk-tyske grensen. Fortet ble konstruert i årene 1931–1935 og det ble sagt at det var umulig å innta. Den 10. mai 1940 landet allikevel 85 fallskjermjegere fra den 1. tyske *Fallschirmjäger*-divisjonen på fortets tak med sine glidefly av typen DFS 230. Dagen derpå ble de forsterket med det tyske 151. infanteriregiment. Klokken 13:30 den 11. mai kapitulerte fortet og 1&nbsp;200 belgiske soldater ble krigsfanger.

Eben-Emael var utformet som en diamant og var sentral i Belgias forsvar mot et angrep østfra. Fortet oppgave var å enten forsvare eller ødelegge tre viktige broer. Det ga også støtte sørover mot et område som ble kalt «Viseåpningen». Allerede sent på 1800-tallet hadde man planlagt å bygge et fort som beskyttet dette oppmarsjområdet til Liège. Dette forslaget ble dog først politisk viktig  etter at Albertkanalen ble ferdig (for å skape en transportvei som ikke gikk gjennom Nederlandsk territorium). Fortet ble klart i 1935 og var plassert mellom elven og kanalen. Med sine stål- og betongkupler trodde man at fortet var umulig å innta.

Tyskerne hadde dog lenge planlagt hvordan man skulle erobre fortet. År 1939 bygde man en eksakt kopi av fortet i det okkuperte Tsjekkoslovakia. Denne kopien ble brukt av Wehrmacht for å teste ulike angrepsplaner.  Adolf Hitler selv la frem en plan om hvordan man kunne erobre fortet gjennom å lande spesialstyrker på taket med glidefly og også bruke de topphemmelige, nye sprengladningene med rettet sprengkraft for å ødelegge kuplene. Det ble ansett som vanskelig og risikabelt å la soldater hoppe i fallskjerm over et så lite område.

Gjennom et bra forarbeide i form av spionasje og overlegen planlegging, kombinert med hell og lav belgisk beredskap, kom Hitlers plan til å bli en rask og overbevisende suksess. Ved erobringen av  Eben-Emael brukte man for første gang glidefly ved åpningsfasen av et angrep og man anvendte for første gang rettede sprengladninger. Glideflyene ble ledet av oberleutnant Rudolf Witzig. Etter å ha landet på fortets tak anvendte de tyske pionerene sine sprengladninger for å ødelegge kuplene eller skade dem så de ikke kunne brukes. De anvendte også flammekastere mot maskingeværene. Belgierne lyktes dog i å ødelegge en av nøkkelbroene og derved forhindre at tyskerne kunne anvende den for å innta Belgia og sende forsterkninger til fortet.

Fort Eben-Emael er åpent for publikum.

## Eksterne lenker

* Fort Eben-Emael Offisiell nettside
Ultravox

**Ultravox** (tidligere **Ultravox!**) var en av de tidligste eksponentene for den britiske elektroniske musikkbevegelsen tidlig på 1980-tallet. Gruppen var særlig kjent for sin tilknytning til den såkalte new romantic retningen, selv om det er tydelig inspirasjon fra både punk og de mer kunstorienterte delen av glam rock og ikke minst new wave og synthpop. 

Bandet ble startet i 1974 under navnet Tiger Lily, og byttet navn flere ganger, og endte på Ultravox! i 1976. Ultravox har vært oppløst og gjenforent flere ganger, siste gjenforening var i 2008.

## Diskografi
### Album
**[[Ultravox!]]* (1977)
**[[Ha!-Ha!-Ha!]]* (1977)
**[[Systems of Romance (Ultravox)|System of Romance]]* (1978)
**[[Vienna (album)|Vienna]]* (1980)
**[[Rage in Eden]]* (1981)
**[[Quartet (Ultravox)|Quartet]]* (1982)
**[[Monument (album)|Monument]]* (1983)
**[[Lament (album)|Lament]]* (1984)
**[[U-Vox]]* (1986)
**[[Revelation (album)|Revelation]]* (1993)
**[[Ingenuity]]* (1996)
**[[Brilliant]]* (2011)

### Singler
*«Dangerous Rhythm» (1977)
*«Young Savage» (1977)
*«Rockwrok» (1977)
*«Slow Motion» (1978)
*«Quiet Men» (1978)
*«Sleepwalk» (1980) UK #29
*«Passing Strangers» (1980) UK #57
*«Vienna» (1981) UK #2, Østerrike #8, Tyskland #15
*«Slow Motion/Quiet Men/Dislocation/Hiroshima Mon Amour» (1981, dobbelsingel)
*«All Stood Still» (1981) UK #8
*«The Thin Wall» (1981) UK #14
*«The Voice» (1981) UK #16
*«Reap the Wild Wind» (1982) UK #12, US #71
*«Hymn» (1982) UK #11, Tyskland #9
*«Visions in Blue» (1983) UK #15
*«We Came To Dance» (1983) UK #18
*«One Small Day» (1984) UK #27
*«Dancing with Tears in My Eyes» (1984) UK #3, Tyskland #7
*«Lament» (1984) UK #22
*«Heart Of the Country» (1984)
*«Love's Great Adventure» (1984) UK #12
*«Same Old Story» (1986) UK #31
*«All Fall Down» (1986) UK #30
*«All In One Day» (1987 UK #88
*«Vienna (92)» (1992)
*«I Am Alive» (1992) Tyskland #80
*«Vienna» (1993, (nyutgivelse) UK #13

## Eksterne lenker
* 
* 
* 
*
Mick Moloney

**Mick Moloney** (født 15. november 1944 i County Limerick i Irland, død 27. juli 2022) var folklorist og utøver av irsk folkemusikk på tenorbanjo og gitar. Han var en sentral skikkelse i det irske musikkmiljøet i Dublin i 1960-årene. Sammen med senere popartist Paul Brady spilte han i den kjente kvartetten The Johnstons.

I 1970 utga han soloalbumet *We Have Met Together*, hvor han på et av sporene synger Aslaug Låstad Lygre og Geirr Tveitts «Vi skal ikkje sova burt sumarnatta» på originalspråket, noe som visstnok må tilskrives den norske visesangeren Jan Inge Rasmussen som deltar på LP-en. De to spilte sammen på friluftscenen Haraldsheim under Vise- og lyrikkfestivalen i Haugesund i 1972.

Samme år flyttet Mick Moloney til Philadelphia, Pennsylvania, hvor han blant annet startet organisasjonen *Green Fields of America* til fremme av interessen for tradisjonell irsk-amerikansk musikk.

I 1992 tok Moloney en Ph. D. i folkloristikk og etnologi ved Universitetet i Pennsylvania. For sin innsats for tradisjonell folkediktning mottok han fra NEA medlemskap i National Heritage Fellowship, som er den høyeste utmerkelse en folkemusikkutøver kan få i USA. Det var senator Hillary Clinton som for anledningen sto for overrekkelsen.

I 1999 ble Mick Moloney av *Fretz Magazine* kåret til "Best Tenorbanjo Player". Han innehar også et professorat i komparativ musikkvitenskap ved Universitetet i New York med keltisk musikk i USA og irske studier som spesialie. Mick Moloney er dessuten styremedlem ved Institutt for irsk-amerikanske studier, NYC.

## Diskografi
* *We Have Met Together*. Transatlantic TRA 263 (1973)
* *Mick Moloney*. Shanachie 8400 1 (1978)

### CD-utgivelser
* *If It Wasn´t For The Irish And The Jews*. Morning Star Studios, Springhouse, PA. Musikere: Mick Moloney (gitar, tenor banjo, mandolin); Egil Rostad (cello); Dan Block (fløyte); Mark Lopeman (klarinett); Jon-Erik Kellso (trompet); Jim Fryer (trombone); Vince Giordano (tuba); Peter Yarin (piano); Rob Garcia (trommer).

## Referanser


## Kilder
* 

## Eksterne lenker
* 
* 
* 
* MickMoloney.com , official website. 
* NYU Music Department page.
* "Exploring Broadway's Early Irish Period", interview on NPR's Fresh Air (20. mars 2006).
Robert Flynn

**Robert «Robb» Flynn** (født **Lawrence Matthew Cardine** 19. juli 1967 i Oakland i California) er en amerikansk musiker og best kjent som gitarist og vokalist i det amerikanske thrash metal-bandet Machine Head.
Han var tidligere medlem i trash-metal bandet Vio-Lence.

## Eksterne lenker
* 
* 
* 
*
Win, Lose or Draw

***Win, Lose or Draw*** er et album av den amerikanske rockegruppa The Allman Brothers Band fra 1975.

Etter det sterke albumet *[[Brothers and Sisters (album)|Brothers and Sisters]]* to år tidligere opplevde gruppa i 1975 sterke indre spenninger. Dickey Betts hadde i realiteten tatt over som gruppas leder etter Gregg Allman, og begge hadde i mellomtida utgitt soloalbum. Magasinet *[[Rolling Stone]]* kunne melde fra studio om musikalske uoverensstemmelser: Pianisten Chuck Leavell ville nærme seg en jazzrockstil, mens Betts ville bevare det preget som gruppa opprinnelig var blitt kjent for.

Allaman prøvde å mekle, men hadde fullt opp med sine egne, private problemer. Han var plaget av å være i medias søkelys på grunn av sitt stormfulle forhold til artisten Cher. Stoffmisbruk var i ferd med å sette sitt preg på flere bandmedlemmer. 

Mange av opptakene måtte gjøres uten at hele gruppa var samla i studio; Allman befant seg på Vestkysten og mye av hans vokal og instrumental ble gjort i Record Plant Studios i Los Angeles, mens resten ble tatt opp i Capricorn Studios i Macon, Georgia. 

Like fullt resulterte arbeidet i noen høydepunkter: Muddy Waters-låta «Can't Lose What You Never Had», den lange instrumentallåta «High Falls», foruten tittelsporet. Kritikkene var imidlertid lunkne; albumet mangla energi, med et likegyldig sound og formelprega låter.

## Sporliste
# «Can't Lose What You Never Had» (Muddy Waters) – 5:49
# «Just Another Love Song» (Richard Betts) – 2:44
# «Nevertheless» (Gregg Allman) – 3:32
# «Win, Lose or Draw» (Gregg Allman) – 4:45
# «Louisiana Lou and Three Card Monty John» (Richard Betts) – 3:45
# «High Falls» (Richard Betts) – 14:28
# «Sweet Mama» (Billy Joe Shaver) – 3:32

## Besetning
* Gregg Allman — vokal, orgel, clavinet og akustisk gitar
* Richard Betts — gitar, slidegitar, vokal og akustisk gitar 
* Jaimoe — trommer og perkusjon
* Chuck Leavell — piano, elektrisk piano, Moog synthesizer og clavinet
* Butch Trucks — trommer, congas, perkusjon og pauker
* Lamar Williams — bass

Medvirkende:

* Johnny Sandlin — akustisk gitar, trommer og perkusjon
* Bill Stewart — trommer

## Eksterne lenker
*
Skinnskatteberg kommune

**Skinnskatteberg kommune** er en kommune i Västmanlands län i landskapet Västmanland i Sverige. Kommunens administrasjonssenter ligger i Skinnskatteberg.

Ved kommunereformen i 1952 ble de tre tidligere kommunene Hed, Gunnilbo og Skinnskatteberg sammen til det som idag utgjør **Skinnskattebergs kommun**.

## Tettsteder
Skinnskatteberg kommune har to tettsteder. I tabellen oppgis antall innbyggere per 31. desember 2010.

## Bilder


Fil:Skinnsberg_stationshus.jpg|Skinnskattebergs stasjonshus
Fil:Skinnsberg_650_år.jpg|Skinnskatteberg fyller 650 år


## Referanser
Rock am Ring

**Rock am Ring** er en stor tysk musikkfestival som arrangeres på motorsportbanen Nürburgring ved Nürburg vest i Tyskland. Festivalen ble arrangert første gang i 1985 og er siden blitt arrangert hvert år med unntak av 1989 og 1990. Fra 1993 ble den parallelle festivalen Rock im Park arrangert samtidig med Rock am Ring, først i Wien, deretter to år i München og siden 1997 i Nürnberg.
Thomas Stang

:*Se også: [[Thomas Stang (1804–1874)]]*

**Thomas Stang** (født 27. november 1897, død 5. januar 1982) var en norsk entreprenør og fabrikkeier.

Etter examen artium jobbet han ett år i skogen, og i 1917 var han ved Treiders handelsskole. Deretter tok han en mastergrad i skogbruk ved det amerikanske Yale University 1920. Etter ett år ved Norges landbrukshøgskole meldte han overgang til den private trelastindustri, først hos Konow & Smith i Paris, dernest til Moss og Moss Cellulosefabrik. Han hadde i 1910 ervervet seg Maarud gård i Sør-Odal der han og broren Axel Stang (1904–1974) drev sine forretninger. Fra 1923 var Thomas aktiv i driften av gården, og etablerte et stort hønseri, så pølsemakeri og margarinfabrikk, ferdighus, og i 1936 startet han potetgullproduksjon.

Han etterfulgte i 1939 Olav Trygve Messelt (født 1896) som direktør i Union Co., i Skien, og satt i stillingen til 1945.  Fra 1945 til omkring 1960 var han tilbake som leder for Maarud. I 1949 ble han hovedaksjonær i papirfabrikken Herre fabrikker (senere Bamble aktiecellulose A/S) . Hans sønn Ole Andreas Stang tok over driften omkring 1960 og la om til kun ost og potetgull. Omkring 1971 startet han og kona Wenche Foss utvinning av kildevann som ble solgt under varemerket Norwater, og som ble forløperen til Imsdal.

Han var plaget av Parkinsons sykdom mot slutten av livet.
## Familie

Han var sønn av Ole Andreas Stang (1872–1956), en godseier gift med Emma Heiberg (1874–1927). Emma Stang tilhørte slekten Heiberg, og hadde vært overhoffmesterinne på Slottet. Ole Andreas og Emma Stang var nære venner av kong Haakon VII og dronning Maud. Thomas Stangs yngre bror Axel Stang (1904–1974) ble dømt for landssvik etter andre verdenskrig.

Thomas giftet seg i 1921 med Agnes Schweigaard (1899–1987). De fikk sønnen Ole Andreas Stang (1923–1998) som overtok Maarud på 1950-tallet. I 1953 giftet han seg med skuespilleren Wenche Foss (1917–2011). Med henne fikk han to sønner; den eldste hadde Downs syndrom og døde fire år gammel; den andre er Fabian Stang (født i 1955).

:''Se Stang (slekt fra Halden) for mer om slekta.

## Referanser


## Eksterne lenker
* Utdrag av Maarud Gaards historie
Arboga kommune

**Arboga kommune** er en kommune i Västmanlands län i landskapene Västmanland og Närke i Sverige. Kommunens administrasjonssenter ligger i Arboga.

## Tettsteder
Arboga kommune har tre tettsteder. I tabellen oppgis antall innbyggere per 31. desember 2010.

## Kirkebygg

* Emaus gravkapell
* Den gamle kirkegårdens gravkapell
* Helge Svens kapellruin
* Hellige Trefoldighets kirke
* Sankt Nicolai kirke
* Sankta Gertruds kirkegård
* Götlunda kirke
* Medåkers kirke
* Säterbo kirke

## Referanser


## Eksterne lenker
* 
* Arboga kommunes offisielle hjemmeside
* Fotografier av Arbogas gater og torg
The Fake Sound of Progress

**The Fake Sound of Progress** er den andre singlen til Lostprophets fra deres debutalbum *[[thefakesoundofprogress]]*, musikkvideoen ble filmet i Las Vegas, Nevada. Singlen fikk ikke like mye oppmerksomhet som Shinobi Vs Dragon Ninja, men er likevel én av Lostprophets mest populære sanger.

## Sporliste
### CD 1
#«The Fake Sound of Progress»
#«Happy New Year, Have a Good 1985» (demo)
#«View to a Kill» (cover)

### CD 2
#«The Fake Sound of Progress»
#«Shoulder to the Wheel» (cover)
#«Need You Tonight» (cover)

### Vinyl
#«The Fake Sound Of Progress»
#«Happy New Year, Have A Good 1985» (demo)
Idrettslaget Hållingen

**Idrettslaget Hållingen** (stiftet i 1904) er et idrettslag fra Høylandet i Trøndelag.

Hållingen arrangerer idrettsskole for 6-10-åringer, og har et basistreningstilbud for 10 til 12-åringer.

## Kjente utøvere
*Langrennsløperen Pål Tyldum representerte Hållingen da han tok sine OL-gull i 1968 og 1972.

## Referanser


## Eksterne lenker
*
Lotetunnelen

**Lotetunnelen** er en 2&nbsp;859 meter lang tunnel på europavei 39 i Stad kommune i Vestland. Tunnelen går mellom Nordfjordeid og Svoradalen vest for Lote. Arbeidet med tunnelen begynte i 1959, gjennomslaget kom i 1965, og tunnelen ble åpnet for trafikk i 1966. Lotetunnelen ble offisielt åpnet i 1968.

Det er krappe svinger i begge endene av tunnelen, og særlig inngangen til tunnelen på Lote-sida regnes som et farlig punkt. Dessuten er tunnelen lav (4 meter), og området ved åpningen på Lote-sida er rasfarlig. Statens vegvesen planlegger å gjøre utbedringer i tunnelen i 2008.

I likhet med mange andre tunneler i Norge er Lotetunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.

## Se også
*Veitunneler i Norge

## Referanser


## Eksterne lenker
* Sogn og Fjordane fylkesarkiv: Lotetunnelen - bygd med heimelaga borerigg 
* NRK Sogn og Fjordanes fylkesleksikon: Samferdsle i Eid
* Fjordabladet: Unikt om Lotetunnelen (8. desember 2006)
Västerås kommune

**Västerås kommune** er en kommune i Västmanlands län i landskapet Västmanland i Sverige. Kommunen har grenser til nabokommunene Hallstahammar, Surahammar og Sala i Västermanlands län. I øst har kommunen grense mot Enköping kommune i Uppsala län og i sør ved Kvicksund er det broforbindelse over Mälaren til Eskilstuna kommune i Södermanlands län. Kommunens administrasjonssenter ligger i Västerås. Kommunen var i 2011 Sveriges sjette største kommune etter folketall, og tettstedet Västerås var rangert som Sveriges femte største by etter folketall. 

## Tettsteder
Västerås kommune har fjorten tettsteder. I tabellen oppgis antall innbyggere per 31. desember 2010.

### Befolkningsutvikling

## Vennskapsbyer
Västerås har åtte vennskapsbyer:

*  Lahtis, Finland; siden 1940-talet
*  Randers, Danmark; siden 1947
*  Ålesund, Norge; siden 1947
*  Akureyri, Island; siden 1953
*  Kassel, Tyskland; siden 1972
*  Banja Luka, Bosnia-Hercegovina; siden 1967
*  České Budějovice, Tsjekkia; siden 1964
*  Phoenix, Arizona, USA
## Noter


## Referanser


## Eksterne lenker
* Kommunens hjemmeside
Shinobi vs. Dragon Ninja

**Shinobi Vs Dragon Ninja** er debut singlen fra Lostprophets fra deres debutalbum theFakeSoundOfProgress. Sangen har blitt oppkalt etter spillene Shinobi og Bad Dudes vs. Dragon Ninja. Sangen var med i spillet ATV Offroad Fury 2.

Ian Watkins sa at han lagde sangen på under 20 min, de har aldri holdt en konsert uten å synge denne sangen. Musikkvideon er en av de få musikkvideoene som har blitt spilt i London. Sangen ble spilt ekstremt mye på MTV2.

## Sporliste
### C.D. 1
#"Shinobi vs. Dragon Ninja"
#"Directions"
#"The Lesson Part 1"

### C.D. 2
#"Shinobi vs. Dragon Ninja"
#"Still Laughing" live
#"Miles Away From Nowhere"

### Vinyl
#"Shinobi vs. Dragon Ninja"
#"Miles Away From Nowhere"
Albertkanalen

**Albertkanalen** er en kanal i det nordlige Belgia oppkalt etter Albert I av Belgia. Kanalen knytter sammen byene Antwerpen og Liège og elvene Maas og Schelde. Kanalen har en seilingsdybde på 3,40 meter, fri seilingshøyde på 6,70 meter og en total lengde på 129,5 kilometer. Kanalens maksimale kapasitet er en lekter på 10&nbsp;000 tonn. Kanalen ble konstruert i årene 1930-1939 og ble første gang brukt i 1940.

Ved utbruddet av andre verdenskrig dannet kanalen et viktig forsvarsverk for Belgia mot et tysk angrep mot landet. I 2005 ble kanalen benyttet av i alt 34&nbsp;117 fartøyer med total last på 22,5 millioner tonn.

## Eksterne lenker
* 
* Nettsted for Albertkanalen (nederlandsk)
Eupen-Malmédy

**Eupen-Malmédy** (tysk: *die Ostkantone*, fransk: *les Cantons de l'Est*, nederlandsk, *de Oostkantons*,vallonsk, les *Redîmés Payis*) er et område i Belgia mot grensen til Tyskland som består av de forhenværende prøyssiske og senere tyske kretsene Malmedy og Eupen i tillegg til det Nøytrale Moresnet. Etter å ha vært under belgisk administrasjon siden 1919, ble områdene annektert av Belgia i 1925 i henhold til Versaillestraktaten og etter en folkeavstemning. 

Under Tysklands okkupasjon av Belgia under andre verdenskrig ble områdene igjen annektert av Tyskland, men etter de alliertes seier ble områdene tilbakeført til Belgia.

Idag bor det  tysktalende innbyggere på omrade. Tysk er offisielt språk.

## Historie

Historisk sett, har ikke disse områdene vært en enhet. Den nordlige delen rundt Eupen var opprinnelig en del av Hertugdømmet Limburg og ble senere eid av det østerrikske Huset Habsburg som en del av De østerrikske Nederlandene.

Den sørlige delen, særlig rundt dagens Sankt-Vith, var en del av Storhertugdømmet Luxembourg. Den lille landsbyen Manderfeld-Schönberg tilhørte Trier bispedømme, mens Malmedy og Waimes, bortsett fra landsbyen Faymonville, var en del av riksklosteret i Stavelot-Malmedy som tilhørte Det tysk-romerske riket, akkurat som Luxembourg.

## 1795

Dette endret seg i 1795, da hele området ble inntatt av Frankrike som en del av deres krig mot De østerrikske Nederlandene og lagt samlet inn i det franske departementet Ourthe.

## Inn under Preussen etter Wienerkongressen

Etter Wienerkongressen 1814-1815 ble området lagt inn som en del av Rhinland under administrasjon av Preussen. På grunn av stridighetene med Nederland om det mineralrike Moresnet, ble dette området erklært nøytralt. Etter 1830 ble den nederlandske delen av administrasjonen av dette området overtatt av den nye staten Belgia, og dette fortsatte også etter 1839, da Belgia gjorde krav på nederlandske Limburg.

Området forble tysk fram til avslutningen av første verdenskrig, og en rekke soldater i den tyske hæren ble rekruttert fra dette området. Etter fredsslutningen, presset særlig Frankrike på at Belgias territorium ble utvidet på Tysklands bekostning for å skape en noe større buffer mellom Frankrike og Tyskland.

## Eksterne lenker
*